कार्बि आंलं , डिसेम्बर 3 : रबिबारनि मोनाब्लिआव कार्बि आंलं जिल्लानि झिरिकिंडेन होन्नाय ओनसोलाव सा 100 सो सुबुंफोरा ट्राक गारिजों क्रिसमासनि सिगां पार्टि जानो थांनानै फैफिन्नाय समाव ट्राय गारिआ बेलटायनानै जाब्रबथाय सोमजियो । खौरां मोन्नाय बादिब्ला हरखाब जाब्रबथायाव गासै सा 5 सुबुंआ जायगायावनो जिउ खहा आरो गोबां सुबुंफोरा जखम जायो आरो जखमजानाय सुबुंफोरखौ डिपु सुबुं देहा फाहामसालिसिम दैथायहरो होन्ना मिथिनो मोनो । कार्बि आंलं औटनमाच काउनचिलनि दैदेनगिरि Chief Executive Member टुलिराम रंहां बिथांआ जाथायनि सोमोन्दै हरखाब मिथिनानै जाथाय थिलिआव नायसंहैदों होन्ना मिथिनो मोनबावनाय जायो । 
कार्बि आंलंआव जाब्रबथायजों सा 5 सुबुंनि जिउ खहा आरो गोबां जखम